b'\n_START_ARTICLE_\nAntun Cragnolini\n_START_PARAGRAPH_\nAntun Cragnolini (Gemona, Italija, oko 1810. - Celovec, Austrija, 1837.), zagreba\xc4\x8dki graditelj._NEWLINE_Polazio je Akademiju u Veneciji, a u Ljubljani je polo\xc5\xbeio majstorski ispit za zidara i graditelja. Najve\xc4\x87e djelo ostavio je u Zagrebu, a to je izgradnja kazali\xc5\xa1ne zgrade za trgovca Kristofora Stankovi\xc4\x87a (\xc4\x86irilometodska 5). Reprezentativna klasicisti\xc4\x8dka zgrada imala je, osim pozornice i gledali\xc5\xa1ta (s tri kata lo\xc5\xbea), i plesnu dvoranu s galerijom. Oko 1833. nadogradio je na susjednoj pala\xc4\x8di Or\xc5\xa1i\xc4\x87 drugi kat, da bi dvije zgrade kona\xc4\x8dno bile spojene u jednu 1897. godine za potrebe gradske vije\xc4\x87nice.'